Црна Гора је, као сасвим нова репрезентација, морала да пропусти нека велика такмичења, попут Европског првенства 2006. и Свјетској првенства 2007. те да почне од нуле, односно, од ""Б" првенства Европе". Како се радило о скупу прекаљених, изврсних играча - међу којима је био и Радић - "црвене ајкуле" су брзо постале дио елитног друштва. Црногорци су, мимо свих очекивања, освојили златну медаљу на Европском првенству 2008. Радић је то првенство почео као први голман, али је, усљед нешто слабије форме, мјесто међу стативама препустио Милошу Шћепановићу који се, потом, прометнуо у једног од јунака подвига у Малаги. Мјесец дана касније, освојено је четврто мјесто на Олимпијским играма у Пекингу.